1975L0269 — DA — 19.07.1977 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS DIREKTIV

af 28. april 1975

om fællesskabslisten over ugunstigt stillede landbrugsområder i henhold til direktiv 75/268/EØF (Belgien)

(75/269/EØF)

RÅDET FOR DE EUROPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder ( 1 ), særlig artikel 2, stk. 2,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det økonomiske og sociale Udvalg ( 2 ), og

ud fra følgende betragtninger:

Kongeriget Belgiens regering har i henhold til artikel 2, stk. 1, i direktiv 75/268/EØF givet Kommissionen meddelelse om ét område, der egner sig til optagelse på fællesskabslisten over ugunstigt stillede landbrugsområder, samt oplysninger om dette områdes særlige kendetegn;

følgende kendetegn for de forholdsvis uproduktive jorde, der er nævnt i artikel 3, stk. 4, litra a), i direktiv 75/268/EØF er blevet lagt til grund med henblik på at afgrænse det omtalte område: ULA, der op til 80 % består af permanente engarealer og græsgange, over halvdelen af arealet ligger i højder over 400 m, antallet af frostfri dage overstiger ikke 150 om året (220 dage i gunstigere stillede områder i Belgien), provenuet af kvægproduktionen pr. hektar overstiger ikke 70 % af det nationale gennemsnit (henholdsvis 30 600 bfr. og 43 900 bfr.) og kornudbyttet ligger under 80 % af det nationale gennemsnit (henholdsvis 34 q/ha og 42 q/ha);

de i artikel 3, stk. 4, litra b), i direktiv 75/268/EØF nævnte økonomiske resultater, der ligger langt under gennemsnittet, defineres ved hjælp af et kendetegn, der henviser til arbejdsindkomst pr. arbejdsenhed på under 77 % af det nationale gennemsnit (henholdsvis 150 400 bfr. og 195 300 bfr.);

med hensyn til den ringe befolkningstæthed, der er nævnt i artikel 3, stk. 4, litra c) i direktiv 75/268/EØF, overstiger det anvendte kendetegn ikke 76 indbyggere pr. km2, idet det nationale gennemsnit er 319; den mindste del af den i landbruget beskæftigede befolkning inden for den samlede erhvervsaktive befolkning er fastsat til 15 %, det nationale gennemsnit og fællesskabsgennemsnittet er henholdsvis 4,17 % og 9,58 %;

arten af og niveauet for de ovennævnte kendetegn, som kongeriget Belgien har lagt til grund med henblik på at afgrænse det område, der er meddelt Kommissionen, svarer til de særlige kendetegn for de ugunstigt stillede områder, der er nævnt i artikel 3, stk. 4, i directiv 75/268/EØF, men dette fremtræder dog først som et ensartet landbrugsareal set ud fra naturlige produktionsbetingelser i henhold til artikel 3, stk. 4, første led i nævnte direktiv, efter udelukkelse af en lille del, der ligger i den nordlige del af området, og som har fordelen af klart gunstigere naturbetingelser;

ifølge oplysninger fra den pågældende medlemsstat er disse områder forsynet med tilstrækkelig kollektiv udbygning —

UDSTEDT FØLGENDE DIREKTIV: